पाएं अपने शहर की ताज़ा ख़बरें और फ्री ई-पेपरडाउनलोड करें
चिकित्सा मंत्री डाॅ. रघु शर्मा के क्षेत्र केकड़ी में अब यह हालात हैं कि काेराेना मरीजाें के लिए राजकीय अस्पताल के अलावा 50 बेड का अतिरिक्त क्षमता वाला काेविड वार्ड ताे बना दिया गया, लेकिन ऑक्सीजन सिलेंडर लगाने के लिए रेगुलेटर की व्यवस्था नहीं हाे रही है। उल्लेखनीय है कि चिकित्सा एवं स्वास्थ्य विभाग मंत्री डॉ. रघु शर्मा द्वारा केकड़ी में कोविड उपचार के लिए आपदा प्रबंधन के तहत 12.90 लाख रुपए मंजूर किए गए हैं। इससे काफी संसाधन खरीद लिए गए हैं, लेकिन फिर भी रेगुलेटर और सिलेंडर की मारामारी के बीच अभी तक इनकी खरीद इस राशि से नहीं हो पाई है।
केकड़ी के राजकीय अस्पताल में 50 बेड का कोविड-19 वार्ड फुल चल रहा है और 8 बेड का ऑब्जर्वेशन वार्ड भी भरा हुआ है। कलेक्टर की केकड़ी में पिछले दिनाें हुई विजिट के बाद अस्पताल के ही पास स्थित पटेल आदर्श स्कूल में भी 50 बेड की क्षमता वाला कोविड वार्ड बनाया गया। जहां अस्पताल में ज्यादा कोविड मरीज होने की स्थिति में मरीजाें को यहां लाकर उपचार किया जाना है और यहां पर ही उनके लिए ऑक्सीजन सिलेंडर आदि की व्यवस्था होनी है, लेकिन दिक्कत यह है कि यहां वार्ड शुरू करने के लिए ऑक्सीजन सिलेंडर के रेगुलेटर ही नहीं मिल पा रहे हैं। ऐसी स्थिति में सात दिन से ज्यादा का समय निकलने के बावजूद यहां उपचार के लिए रोगी भर्ती नहीं किए जा रहे हैं।
बीसीएमओ काे जिम्मा, लेकिन हाथ खड़े कर दिए | बीसीएमओ डॉ. लालाराम मीणा काे पटेल स्कूल में बनाए गए कोविड वार्ड का जिम्मा साैंपा गया है। यहां वर्तमान में 36 बेड लगाए गए हैं। इनमें से 18 बेड कोविड मरीजाें के लिए तथा शेष परिजनाें के लिए हैं। रेगुलेटर के अभाव में अटक रहा वार्ड के संचालन काे लेकर बीसीएमओ डॉ. मीणा का कहना है कि रेगुलेटर की सभी जगह अनुपलब्धता की जानकारी आ रही है सीएमएचओ व पीएमओ राजकीय अस्पताल से भी इस बारे में चर्चा हुई है, उनके स्तर पर भी रेगुलेटर वर्तमान में उपलब्ध नहीं हैं। ऑक्सीजन की किल्लत के बाद लोगों ने जमा किए रेगुलेटर| व्यापक स्तर पर ऑक्सीजन सिलेंडराें की किल्लत की स्थिति काे भांपते हुए संबंधित रोगियाें के परिजनाें द्वारा घराें पर ही ऑक्सीजन मुहैया करवाने के लिए रेगुलेटर तक स्टाेर कर लिए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn